หลังจากจบจากคั่วไก่ เราก็แวะมาตบท้ายด้วยของหวานกันอีกเจ้า ร้านนี้ชื่อ Outerspace ไอศกรีมอวกาศ เป็นแบบไอศกรีมผัด สามารถเลือกเนื้อไอศกรีม (โยเกิร์ต ช๊อคโกแล๊ต mascapone cheese และ italian cake) คู่กับท๊อปปิ้งซึ่งมีให้เลือกประมาณ 10 กว่าชนิด ตั้งแต่สตรอเบอร์รี่ macadamia ปีโป้ เวเฟอร์ คุ้กกี้ ฯลฯ ถ้วยนึงราคา 45 บาท double lava 2 สกู๊ปราคา 90 บาท triple lava 3 สกู๊ปราคา 135 บาท สรุปว่าลูกละ 45 บาทนั่นแหละครับ

แม้จะมีความแปลกด้วยการตั้งชื่อและรูปแบบร้านที่เป็นรถจอดอยู่ข้างทาง ส่วนรสชาติไอศกรีมผมยังถือว่าปานกลาง กลิ่นและเนื้อสัมผัสมันยังอร่อยได้มากกว่านี้อีก อาจเป็นเพราะตอนผัดแม่ค้าลืมใส่รอยยิ้มลงไปด้วย